laion/Wikipedia-Exotic huggingface dataset:
জর্জ গ্ল্যাডস্টোন

জর্জ গ্ল্যাডস্টোন মারাইজ (ইংরেজি: George Gladstone; জন্ম: ১৪ জানুয়ারি, ১৯০১ - মৃত্যু: ১৯ মে, ১৯৭৮) জ্যামাইকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ সময়কালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন জর্জ গ্ল্যাডস্টোন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করতেন তিনি। ১৯২৯-৩০ মৌসুমে অংশগ্রহণকৃত দুইটি প্রথম-শ্রেণীর ক্রিকেট খেলেছিলেন তিনি। জ্যামাইকার পক্ষে মাত্র একটি প্রথম-শ্রেণীর খেলায় অংশগ্রহণের পর টেস্ট ক্রিকেটে অংশগ্রহণের জন্যে তার ডাক পড়ে। এমসিসি’র বিপক্ষে খেলায় তিনি ২৫২ রান খরচায় নয় উইকেট পেয়েছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন জর্জ গ্ল্যাডস্টোন। ৩ এপ্রিল, ১৯৩০ তারিখে কিংস্টনে সফরকারী ইংল্যান্ড দলের বিপক্ষে অংশ নেন। ঐ খেলাটি পারস্পরিক সমঝোতায় ড্রয়ে পরিণত হয়েছিল। তবে, টেস্ট ক্রিকেটে তেমন সুবিধে করতে পারেননি তিনি। ১৮৯ রান খরচ করে একমাত্র উইকেট পেয়েছিলেন। এরপর আর তাকে প্রথম-শ্রেণীর ক্রিকেটে অংশগ্রহণ করতে দেখা যায়নি। ৩০ বছরেরও অধিক সময় রেলওয়েজ ক্রিকেট ক্লাবের অন্যতম সেরা খেলোয়াড় ছিলেন। তার জন্ম সনদে জর্জ গ্ল্যাডস্টোন মারাইজ নামে উল্লেখ করা হয়েছে। ১৯ মে, ১৯৭৮ তারিখে ৭৭ বছর বয়সে জ্যামাইকার কিংস্টনে জর্জ গ্ল্যাডস্টোনের দেহাবসান ঘটে। List of West Indies Test Cricketers "West Indies – Test Batting Averages"। ESPNCricinfo। সংগ্রহের তারিখ ২৫ জুলাই ২০১৮।  "West Indies – Test Bowling Averages"। ESPNCricinfo। সংগ্রহের তারিখ ২৫ জুলাই ২০১৮।  গ্ল্যাডস্টোন স্মল নেলসন বেটানকোর্ট এক টেস্টের বিস্ময়কারী ওয়েস্ট ইন্ডিয়ান টেস্ট ক্রিকেটারদের তালিকা ইএসপিএনক্রিকইনফোতে জর্জ গ্ল্যাডস্টোন (ইংরেজি) ক্রিকেটআর্কাইভে জর্জ গ্ল্যাডস্টোন (সদস্যতা প্রয়োজনীয়) (ইংরেজি)
নাসিরউদ্দিন চৌধুরী

মোহাম্মদ নাসিরউদ্দিন চৌধুরী (জন্ম: ৯ অক্টোবর ১৯৮৫; নাসিরউদ্দিন চৌধুরী নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব চট্টগ্রাম আবাহনী এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন। ২০১০–১১ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৩–১৪ মৌসুমে তিনি শেখ জামালে যোগদান করেছেন, শেখ জামালের হয়ে তিনি ২টি লিগ শিরোপা জয়লাভ করেছেন। শেখ জামালে ২ মৌসুম অতিবাহিত করার পর শেখ রাসেলের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, বসুন্ধরা কিংস এবং শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব চট্টগ্রাম আবাহনীতে যোগদান করেছেন। ২০১০ সালে, নাসিরউদ্দিন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৫ ম্যাচে ১টি গোল করেছেন। দলগতভাবে, নাসিরউদ্দিন এপর্যন্ত ৭টি শিরোপা জয়লাভ করেছেন, যার মধ্যে ৪টি শেখ জামালের হয়ে, ১টি বসুন্ধরা কিংসের হয়ে এবং ২টি ঢাকা আবাহনীর হয়ে জয়লাভ করেছেন। মোহাম্মদ নাসিরউদ্দিন চৌধুরী ১৯৮৫ সালের ৯ই অক্টোবর তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১০ সালের ১৬ই ফেব্রুয়ারি তারিখে, মাত্র ২৪ বছর ৪ মাস ৮ দিন বয়সে, নাসিরউদ্দিন তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৫তম মিনিটে মধ্যমাঠের খেলোয়াড় শাকিল আহমেদের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে নাসিরউদ্দিন সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৫ বছর ৩ মাস ১৫ দিন পর, বাংলাদেশের জার্সি গায়ে প্রথম গোলটি করেন; ২০১৫ সালের ৩০শে মে তারিখে, সিঙ্গাপুরের বিরুদ্ধে ম্যাচে বাংলাদেশের একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২৭ মার্চ ২০২১ পর্যন্ত হালনাগাদকৃত। নাসিম (৩০ মে ২০১৫)। "Friendly football match: Bangladesh 1, Singapore 2" (ইংরেজি ভাষায়)। সংগ্রহের তারিখ ২৭ মার্চ ২০২১।  "Bangladesh lose to Singapore 2-1" (ইংরেজি ভাষায়)। ৩১ মে ২০১৫। ১১ মার্চ ২০২২ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০২১।  "Bangladesh v Singapore Live Commentary, May 30, 2015"। গোল (ইংরেজি ভাষায়)। ৩০ মে ২০১৫। সংগ্রহের তারিখ ২৭ মার্চ ২০২১।  "সংরক্ষণাগারভুক্ত অনুলিপি"। ২৪ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  সকারওয়েতে নাসিরউদ্দিন চৌধুরী (ইংরেজি) ট্রান্সফারমার্কেটে নাসিরউদ্দিন চৌধুরী (ইংরেজি) ওয়ার্ল্ডফুটবল.নেটে নাসিরউদ্দিন চৌধুরী (ইংরেজি) ন্যাশনাল-ফুটবল-টিমস.কমে নাসিরউদ্দিন চৌধুরী (ইংরেজি)
জার্মানি জাতীয় মহিলা ক্রিকেট দল

জার্মানি জাতীয় মহিলা ক্রিকেট দল একটি দল যারা আন্তর্জাতিক মহিলাদের ক্রিকেট খেলায় দেশ জার্মানিকে উপস্থাপন করে। দলটির নিয়ন্ত্রক সংস্থা হচ্ছে জার্মান ক্রিকেট ফেডারেশন এবং ১৯৯৯ সাল থেকে আন্তর্জাতিক ক্রিকেট কাউন্সিল (আইসিসি)র সহযোগী সদস্য। পূর্বে ১৯৯১-১৯৯৯ পর্যন্ত জার্মানি ছিল আইসিসি'র একটি অনুমোদনপ্রাপ্ত দল। ২০১৮ এর এপ্রিলে আইসিসি এর সকল সদস্যদেশকে পূর্ণ ডব্লিউটি২০আই মর্যাদা অনুমোদন করে। সুতরাং ১ জুলাই ২০১৮ এর পরে জার্মানির সাথে অনুষ্ঠিত অন্যান্য আন্তর্জাতিক আইসিসি সদস্য দেশের পক্ষে খেলা সকল টুয়েন্টি২০ ম্যাচগুলো পূর্ণ ডব্লিউটি২০আই-এর মর্যাদা পাবে। ২০১৯ এর ২৬ জুলাই ২০১৯ আইসিসি মহিলা বাছাইপর্ব ইউরোপ-এর সূচীর উদ্বোধনী খেলায় স্কটল্যান্ডের বিপক্ষে জার্মান খেলে তাদের সর্বপ্রথম বা অভিষেক মহিলা টুয়েন্টি২০ ম্যাচ। জার্মান মহিলা দল ২০১৬ সালের ৪-৭ আগস্ট হেরনিং ক্রিকেট ক্লাবে অনুষ্ঠিত ৭ম ইউরোপীয়ান মহিলা টি২০ প্রতিযোগিতায় অংশ গ্রহণ করে। দলটি ইটালী, ফ্রান্স, বেলজিয়াম, নরওয়ে এবং আয়োজক ডেনমার্কের বিপক্ষে প্রতিদ্বন্ধিতা করে। ২য় স্থান নিয়ে প্রতিযোগিতা সম্পন্ন করে জার্মানি। জার্মান ক্রিকেট ফেডারেশন জার্মানি জাতীয় ক্রিকেট দল "Cricket Germany"। Cricket Archive। সংগ্রহের তারিখ ১৩ আগস্ট ২০১৬।  "All T20I matches to get international status"। International Cricket Council। সংগ্রহের তারিখ ২৬ এপ্রিল ২০১৮।  "Scotland register massive win over debutant Germany"। Women's Criczone। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।  "European Women's T20 tournament(2016)"। ১৫ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০১৬।  প্রাতিষ্ঠানিক ওয়েবসাইট ফিমেলক্রিকেট-জার্মানি ক্রিকইনফো জার্মানি
ইনামুল হাসান কান্ধলভি

মুহাম্মদ ইমামুল হাসান ইবনে ইকরামুল হাসান কান্ধলভী ( উর্দু: محمد انعام الحسن بن اکرام الحسن کاندھلوی‎‎ ‎ আনু. ২০ ফেব্রুয়ারি ১৯১৮  – ১০ জুন ১৯৯৫) একজন ভারতীয় ইসলামী পণ্ডিত যিনি তাবলিগি জামায়াতের তৃতীয় আমির (নেতা) হিসেবে দায়িত্ব পালন করেছিলেন। ইনামুল হাসান ১৯১৮ সালের ২০ ফেব্রুয়ারি ভারতের উত্তর প্রদেশের সাহারানপুরের কান্ধলা শহরে জন্মগ্রহণ করেন। মাদ্রাসা কাশিফ-উল-উলুম নিজামউদ্দীন নতুন দেহিলে এবং তারপর মাজাহির উলুম সাহারানপুরে তার মৌলিক ধর্মীয় শিক্ষা লাভ করেন এবং তার বাকি জীবন তাবলিগ জামাতের জন্য কাজ করেন। তিনি শায়খুল হাদিস মুহম্মদ জাকারিয়া কান্দলভীর দ্বিতীয় মেয়েকে বিয়ে করেছিলেন। তিনি ১৯৬৫ সালে মুহাম্মদ ইউসুফ কান্দলভীর মৃত্যুর পর শায়খুল হাদিসের তাবলিগ জামাতের তৃতীয় আমীর (নেতা) নিযুক্ত হন এবং ১৯৯৫ সালে তার মৃত্যুর আগ পর্যন্ত তাবলিগ জামাতের আমির হিসাবে ৩০ বছর ধরে সেবা করেন। ১৯৯৫ সালের ১০ জুন ইনামুল হাসান কান্ধলভী মারা যান। তিনি ইলম-হাদীস (নবী মুহাম্মাদ (স.) ও ইসলামী ঐতিহ্য) সম্পর্কে অভিজ্ঞ হিসেবে তিনি সুপরিচিত ছিলেন। তিনি তাবলিগ জামায়াতের আমিরের প্রত্যক্ষদর্শী এবং সাহসসহ দায়িত্ব পালন করেন। Travellers in faith, ২০০০  খাতুন, আয়েশা (২০১৭)। স্বাধীনতার পর হাদিস সাহিত্যে ভারতের অবদান। ভারত: সুন্নি ধর্মতত্ত্ব বিভাগ, আলিগড় মুসলিম বিশ্ববিদ্যালয়। পৃষ্ঠা ১৫৯–১৬০। hdl:10603/54426।  "Maulana Inaamul Hasan Kandhlawi; Third Ameer of Tableeghi Jamaat (RA)"। central-mosque.com। সংগ্রহের তারিখ ৫ মে ২০১৭।  ইসলামিকবুকেন্টার.org ওয়েবসাইটের ইনামুল হাসান কান্দলভীর জীবনের উর্দু ভাষার বই (3 খন্ড)[স্থায়ীভাবে অকার্যকর সংযোগ]
তাসমিন মাহফুজ

তাসমিন মাহফুজ আন্তর্জাতিক গণমাধ্যমে কর্মরত বাংলাদেশী বংশোদ্ভুত নারী সাংবাদিক। তিনি মার্কিন যুক্তরাষ্ট্রে টেলিভিশন উপস্থাপিকা হিসেবে বিশেষ অবদানের জন্যে ২০১৫ সালে গ্র্যাসি পদক অর্জন করেন। ১৯৭৫ সাল থেকে শুরু হওয়ায় এ পদককে আমেরিকায় নারী সাংবাদিকতায় শীর্ষ স্থানীয় পুরস্কার হিসেবে বিবেচনা করা হয়। তাসমিনের বাবা আবুল ওয়াহিদ মাহফুজ চট্টগ্রাম জেলার বাসিন্দা। চাকরির সুবাদে তিনি পরিবারের সাথে ফ্লোরিডায় বসবাস করেন। তাসমিনের জন্ম ও বেড়া উঠা পরিবারের সাথেই। তাসমিন ২০১১ আন্তর্জাতিক সম্পর্ক বিষয়ে সমিন জর্জিয়ার এমরয় বিশ্ববিদ্যালয় থেকে স্নাতক ডিগ্রি অর্জন করেন। আইন শিক্ষা বিষয়ে একই বিশ্ববিদ্যালয় থেকে ২০১২ স্নাতকোত্তর ডিগ্রি অর্জন করেন। ২০১৫ সালের ডিসেম্বরে তাসমিন মাহফুজ ডাব্লুডিভিএম-টিভিতে যোগ দেন। তিনি ওয়াশিংটন ডিসি মার্কেটের দর্শকদের উদ্দেশ্যে সংবাদ উপস্থাপ করেন। যা মেরিল্যান্ড, ভার্জিনিয়া পশ্চিম ভার্জিনিয়া এবং পেনসিলভানিয়া অঞ্চলের অন্তর্ভুক্ত। তাসমিন এবিসি ৪ ইউটা এ দক্ষিণ উটাহ অঞ্চলের ব্যুরো প্রধান ছিলেন। ২০১২ সালে তুরস্কের ইস্তানবুল থেকে প্রচারিত ইব্রু টেলিভিশন নামে একটি চ্যানেল থেকে ব্রডকাস্ট সাংবাদিক হিসেবে তার প্রথম সাংবাদিকতা জীবন শুরু হয়। তারপরে, তিনি সেখানে সংবাদ প্রতিবেদক হিসাবে চাকরি শুরু করেন। সেখানে তিনি নিউ জার্সি, নিউ ইয়র্ক সিটি এবং ওয়াশিংটন ডিসি থেকে রিপোর্ট করেছেন। তিনি জাতিসংঘের সাধারণ পরিষদ, জাতিসংঘ, সিরিয়ায় বিষয়ক সংক্রান্ত, এব মার্কিন-ইরানের সম্পর্ক বিষয়ে তিনি একাধিক প্রতিবেদন করেছেন। এছাড়া তিনি বাংলাদেশী নোবেল বিজয়ী মুহাম্মদ ইউনূসের সাক্ষাত্কারও গ্রহণ করেছেন। সাংবাদিক নাজমুন মাহফুজ তাসমিন মাহফুজের মা, তিনি সাউথ ফ্লোরিডা এর পিবিএস এবং ক্যাবল টেলিভিশনের জন্য সাপ্তাহিক টেলিভিশন অনুষ্ঠান তৈরি এবং হোস্ট করতেন। তাসমিন সেখানে মায়ের কাছ থেকেই অল্প বয়সে টিভি প্রোগ্রামের বিষয়ে অভিজ্ঞতা অর্জন করেন। তাসমিন বর্তমানে যুক্তরাষ্ট্রের ডব্লিউডিভিএম নিউজের প্রযোজক হিসেবে কাজ করছেন। ২০১৫ সালে নারী সাংবাদিকতায় বিশেষ অবদানের জন্যে মার্কিন যুক্তরাষ্ট্রের গ্র্যাসি পদক, যুক্তরাষ্ট্রে কাজের স্বীকৃতি স্বরুপ ফোবানা পুরস্কার, মাল্টিমিডিয়া সংবাদিকতায় কাজের স্বীকৃতি হিসেবে জার্নালিজম অ্যাওয়ার্ড বিজয়ী হন। "যুক্তরাষ্ট্রে 'কৃতী' নারী সাংবাদিক হিসেবে পুরস্কৃত বাংলাদেশি তাসমিন"। বিডিনিউজ টোয়েন্টিফোর ডটকম। ২৪ জুন ২০১৫। ২৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  "বাংলাদেশি তাসমিন : মার্কিন সেরা নারী সংবাদ প্রযোজক"। দৈনিক ইত্তেফাক। ২৯ জুন ২০১৫। ২৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  "যুক্তরাষ্ট্রে নারী সাংবাদিক বাংলাদেশি তাসমিনের সাফল্য"। কোয়ান্টাপিডিয়া। সংগ্রহের তারিখ ২৯ জুন ২০১৯।  "Bangladesh's Tasmin gets Gracie Award"। ঢাকা ট্রিবিউন। ২৪ জুন ২০১৫। সংগ্রহের তারিখ ২৮ জুন ২০১৯।  "ফোবানা পুরস্কার পেলেন তাসমিন ও হানিফ"। বিডিনিউজ টোয়েন্টিফোর ডটকম। ১৫ অক্টোবর ২০১৭। ২৯ জুন ২০১৯ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৯।  গ্র্যাসিজ পদক-২০১৫ অফিসিয়াল ওয়েবাসাইট ফেসবুকে তাসমিন মাহফুজ ইন্সটাগ্রামে তাসমিন মাহফুজ টুইটারে তাসমিন মাহফুজ
সপ্তম ফটো এজেন্সি

সপ্তম ফটো এজেন্সি সম্পূর্ণরূপে বেসরকারি মালিকানাধীন আন্তর্জাতিক ফটো সংস্থা। এর সাথে জড়িত সদস্যদের দ্বারাই সংগঠনটি পরিচালিত হয়। সমবায় সংস্থাটির মূলত গ্যারি নাইট ও জন স্ট্যানমিয়ারের চিন্তা থেকে তৈরি। পরবর্তীতে তারা আলেকজান্ডার বাউলট, রন হ্যাভিভ, আন্তোনিন ক্রাটোচভিল, ক্রিস্টোফার মরিস এবং জেমস নাচতভি এবং সংস্থা আরো কিছু সংখ্যক সদস্য সংগ্রহের মাধ্যমে ২০০১ সালের সেপ্টেম্বরে ফ্রান্সের পার্পিগিনে উৎসবের মাধ্যমে এর যাত্রা শুরু হয়। সপ্তম ফটো এজেন্সি বড় কর্পোরেশনগুলিতে ফটোগ্রাফারদে মালিকানাধীন এবং নিয়ন্ত্রিত ডিজিটাল চিত্র বিতরণের ক্ষেত্রে প্রতিনিধিত্ব করে। এ সংস্থার সদস্যদের মধ্যে থেকে ১৯ জন ফটোগ্রাফারক উল্লেখযোগ্য বিশ্বব্যাপি বিভিন্ন ইভেন্টে ছবি প্রদর্শন করেছে। নাইন ইলেভেনে আফগানিস্তানে যুদ্ধের সময় এবং ২০০২ সালে ইসরাইল / প্যালেস্তাইনের সংঘর্ষের সময় এবং ২০০৩ সালে ইরাক আক্রমণ ও দখল করার সময় সপ্তম ফটো এজেন্সি সংবাদ ও ছবি কভারেজে তার সুনাম অর্জন করে বর্তমান ১৯জন ফটোগ্রাফার সদস্য ছাড়াও, সপ্তম মেন্টর প্রোগ্রামের মাধ্যমে তরুণ ফটোগ্রাফারদের পূর্ণ সদস্যের হিসেবে নিয়োজিত হতে উৎসাহ দেয়া হ। ১ জুন ২০১৫ সালে রিচার্ড শোয়েনবার্গ, লস এঞ্জেলেস ভিত্তিক ব্যবসায়ী এবং সপ্তম সদস্যের বোর্ড সদস্য সিইও এবং বোর্ডের চেয়ারম্যান এটি পরিচালনার দায়িত্বে রয়েছে। World Press Photo 2014: "We have pulled ten manipulated work"  The results of the World Press Photo 2014  Nachtwey leaves VII  James Nachtwey, Live from Hell  An extensively filmed and photographed event  The creation of VII boosts a photojournalism fatigue  VII Photo Adds Danny Wilcox Frazier and Sarker Protick  Laurent, Olivier। "Sim Chi Yin Joins VII Photo as an Interim Member"। Time। সংগ্রহের তারিখ ২০১৮-০৬-৩০।  x-publishers। "A Subtle Place: An Interview with Sim Chi Yin"। GUP Magazine। ২০১৮-১১-১৬ তারিখে মূল থেকে আর্কাইভ করা। সংগ্রহের তারিখ ২০১৮-১১-১৬।  "Sim Chi Yin investigates the Fallout – British Journal of Photography"। British Journal of Photography। সংগ্রহের তারিখ ২০১৮-০৬-৩০।  সপ্তম ফটো এজেন্সি নতুন আমেরিকানরা এমএসএফ মারাত্মক অবহেলা http://www.bjp-online.com/2014/05/vii-photo-rises-to-challenges-of-changing-photographic-landscape-with-dynamic-new-agency-model/
জার্মান ক্রিকেট ফেডারেশন

জার্মান ক্রিকেট ফেডারেশন (জার্মান: Deutscher Cricket Bund e.V.) জার্মানে ক্রিকেট সম্পর্কীয় একটি জাতীয় সরকারী সংস্থা। সাধারণভাবে ডিসিবি হিসাবে পরিচিত। এর বর্তমান সদর দপ্তর হচ্ছে পাসাউ, জার্মানি। সংস্থাটি জার্মান ও বাহিরের ছয়টি আঞ্চলিক ক্রিকেট সংস্থার সাথে জার্মানের পুরুষ, মহিলা এবং জুনিয়র ক্রিকেট টিমের দায়িত্বভার নিয়ে কাজ করে। ডিসিবি প্রতিষ্ঠা করা হয়েছিল ১৯৮৮ সালে ৮টি জার্মান ক্রিকেট ক্লাবের যৌথ স্বাক্ষরিত একটি পরিপত্রের মাধ্যমে। ১৯৯১ সালে ডিসিবি আন্তর্জাতিক ক্রিকেট কাউন্সিল আইসিসির অধিভুক্ত সদস্যপদ লাভ করে। ১৯৯৯ সালে নামিবিয়া এবং পাকিস্তানের সুপারিশক্রমে সহযোগী সদস্য পদ লাভ করে। ফেডারেশনটি ইউরোপীয় ক্রিকেট কাউন্সিলেরও সদস্য। জার্মানির প্রথম আলাদা ক্রিকেট বোর্ড, "ডয়েচে ক্রিকেট বান্ড (ডিসিবি)" বার্লিন, নূরেমবার্গ, ফুর্থ, ডয়েচেলডর্ফ, ফ্রাঙ্কফুর্ট, মানহিম, হামবার্গ টিমগুলোকে নিয়ে ১৯১২ সালে গঠিত হয়। মূল ফেডারেশন দীর্ঘ দিন স্থায়ী হয়নি এবং এর ৭৬ বছর পর গঠন করা হয় বর্তমান ডিসিবি। বর্তমানে, জার্মানিতে একশ'র ও বেশি ক্রিকেট ক্লাব রয়েছে। এবং রয়েছে প্রায় ৩ হাজারেরও বেশি তালিকাভুক্ত খেলোয়াড়। ডিসিবিতে প্রতি বছর বাজেটের জন্য বরাদ্দ রয়েছে ২২০ হাজার পাউন্ড বা ২৪১ হাজার মার্কিন ডলার আর এর বেশির ভাগেরই উৎস আন্তর্জাতিক ক্রিকেট কাউন্সিল (আইসিসি)। ক্রিকেটের অন্য আর একটি জোয়ার তৈরী হয়, যখন এশিয়ার ক্রিকেটাররা স্থায়ীভাবে জার্মানিতে বসবাস করতে যাওয়া শুরু করে, বিশেষ করে আফগান উদ্ভাস্তুরা এবং জার্মানের মধ্যেই জুনিয়রদের ক্রিকেট প্রশিক্ষণ বৃদ্ধি করা, এর ফলে ডিসিবির সহিত নিবন্ধিত ক্রিকেটারের সংখ্যা দিন দিন বাড়বে এমটাই আশা করা হচ্ছে।. জার্মানি জাতীয় ক্রিকেট দল "Cricket-loving Asian migrants take game to Germany"। BBC News। সংগ্রহের তারিখ ৭ জুন ২০১৬।  "সংরক্ষণাগারভুক্ত অনুলিপি"। ২৩ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  "Vereine - Deutscher Cricket Bund - DCB"।  T.A.W. (৪ নভেম্বর ২০১৬)। "Zwanzig20? Afghan refugees are energising cricket in Germany"। The Economist। সংগ্রহের তারিখ ৬ নভেম্বর ২০১৬।  "Pakistani, Afghan refugees lead to boom of cricket in Germany - The Express Tribune"। ৫ মে ২০১৬।  "Afghanistan is bringing cricket to Germany"। ESPN Cricinfo। ২৭ মে ২০১৬। সংগ্রহের তারিখ ১১ আগস্ট ২০১৬।  দাপ্তরিক ওয়েবসাইট ক্রিকটইনফো-জার্মানি টেমপ্লেট:Sports governing bodies in Germany
মোহাম্মদ মঈনুল হক

ভাইস অ্যাডমিরাল মোহাম্মদ মঈনূল হক, এনবিপি, এনপিপি, এনএসডব্লিউসি, পিএসসি বাংলাদেশ নৌবাহিনীর একজন অবসরপ্রাপ্ত কর্মকর্তা। অবসর গ্রহণের আগে তার সর্বশেষ নিয়োগ ছিল সহকারি নৌবাহিনী প্রধান (ম্যাটেরিয়েল)। এর আগে তিনি ন্যাশনাল ডিফেন্স কলেজে সিনিয়র ডিরেক্টরিং স্টাফ [এসডিএস (নৌ)] হিসেবে কাজ করেছেন।[1][2] তিনি ২০১৭ সালের ফেব্রুয়ারিতে কমোডোর সুপারিনটেনডেন্ট ডকইয়ার্ডের কমান্ড গ্রহণ করেন। এর আগে তিনি ডকইয়ার্ড অ্যান্ড ইঞ্জিনিয়ারিং ওয়ার্কস (DEW), নারায়ণগঞ্জে জেনারেল ম্যানেজার (প্ল্যানিং অ্যান্ড ডিজাইন) ছিলেন। মোহাম্মদ মঈনূল হক ফৌজদারহাট ক্যাডেট কলেজ থেকে স্কুলের পড়াশোনা শেষ করেন এবং ১৯৮৪ সালের জানুয়ারি মাসে বাংলাদেশ নেভাল একাডেমিতে অফিসার ক্যাডেট হিসেবে যোগ দেন। একাডেমিতে আড়াই বছরের সামরিক প্রশিক্ষণের পর তিনি ০১ জুলাই ১৯৮৬ সালে কমিশন লাভ করেন। তিনি বাংলাদেশ থেকে ইঞ্জিনিয়ারিং স্নাতক ডিগ্রি অর্জন করেন। ইউনিভার্সিটি অফ ইঞ্জিনিয়ারিং অ্যান্ড টেকনোলজি (বুয়েট) নৌ স্থাপত্য ও মেরিন ইঞ্জিনিয়ারিংয়ে। পরবর্তীকালে, তিনি ন্যাশনাল ইউনিভার্সিটি (বাংলাদেশ), ডিএসসিএসসি (মিরপুর), পাকিস্তান নৌবাহিনী ইঞ্জিনিয়ারিং কলেজ পিএনএস জওহর, ন্যাশনাল ডিফেন্স ইউনিভার্সিটি (পাকিস্তান) এবং অন্যান্য বিভিন্ন বেসামরিক ও সামরিক প্রতিষ্ঠান থেকে স্নাতকোত্তর সহ দেশ-বিদেশে বিভিন্ন একাডেমিক ও নৌ পেশাগত প্রশিক্ষণে অংশ নেন। [৩] মোহাম্মদ মঈনূল হক বাংলাদেশ নৌবাহিনীর বিভিন্ন জাহাজে একজন প্রকৌশলী অফিসার হিসেবে এবং নৌবাহিনী সদর দপ্তরসহ বিভিন্ন ইউনিট, স্থাপনা, ডকইয়ার্ড এবং বিভিন্ন ফরমেশন সদর দপ্তরে স্টাফ, ইন্সট্রাকশন, এবং কমান্ডার হিসাবে দায়িত্ব পালন করেন। তিনি নৌ সদর দফতরের বেশ কয়েকটি অফিসের পরিচালক হিসেবে দুবার এবং সহকারি নৌবাহিনী প্রধান (ম্যাটেরিয়েল) হিসেবে দুবার দায়িত্ব পালন করেছেন। এছাড়াও তিনি ২০০৩ সালের শুরুর দিকে কুয়েতে সামরিক কন্টিনজেন্টের সদস্য হিসাবে জাতিসংঘের সাথে এবং ২০০৪-২০০৫ এর সময় লাইবেরিয়ায় সামরিক পর্যবেক্ষক হিসাবে কাজ করেছিলেন। তার সামরিক কর্মজীবনের পাশাপাশি তিনি স্বরাষ্ট্র মন্ত্রণালয়ের রেপিড অ্যাকশন ব্যাটালিয়নের সদর দপ্তরে পরিচালক হিসাবে কাজ করেছেন। তিনি বাংলাদেশ সরকার কর্তৃক নৌবাহিনী পদক (এনবিপি; নৌবাহিনী পদক), নৌ পারদর্শিতা পদক (এনপিপি; নৌবাহিনী দক্ষতা পদক), এবং শুদ্ধাচার পদকে ভূষিত হন। মোহাম্মদ মঈনুল হকের জীবনী- বাংলাদেশ নৌবাহিনীর অফিসিয়াল ওয়েব সাইট[১]
ন্যাশনাল ডিফেন্স কলেজ (বাংলাদেশ)

জাতীয় প্রতিরক্ষা কলেজ বা ন্যাশনাল ডিফেন্স কলেজ ঢাকা মেট্রোপলিটন শহরের মিরপুর সেনানিবাসে অবস্থিত একটি কলেজ। এখানে জাতীয় প্রতিরক্ষা শিক্ষাক্রম এবং সশস্ত্র বাহিনীর যুদ্ধ সংক্রান্ত বিষয়াদি পড়ানো হয়। ব্রিগেডিয়ার জেনারেল বা তদুর্ধ পর্যায়ের একজন সামরিক কর্মকর্তার নেতৃত্বাধীন এ কলেজে চারটি শাখা রয়েছে। ১৯৯৬ সালের ৭ ডিসেম্বর প্রতিষ্ঠিত হয়। প্রতিরক্ষা বাহিনীর কমান্ড ও স্টাফ কলেজ প্রাঙ্গণে সাময়িকভাবে ১৯৯৯ সালের ১০ জানুয়ারি কলেজটি চালু করা হয়। জাতীয় প্রতিরক্ষা কলেজের বর্তমান অবস্থানের সন্নিকটেই ওই  কলেজটি ছিল। প্রতিরক্ষা কলেজে প্রধানত দুই ধরনের শিক্ষাক্রম রয়েছে। জাতীয় প্রতিরক্ষা শিক্ষাক্রম এবং সশস্ত্র বাহিনীর যুদ্ধ সংক্রান্ত বিষয়াদি (এএফডব্লিউসি)। ব্রিগেডিয়ার জেনারেল বা তদুর্ধ পর্যায়ের একজন সামরিক কর্মকর্তার নেতৃত্বাধীন এ কলেজে চারটি শাখা রয়েছে। ২০০১ সালে জাতীয় প্রতিরক্ষা কলেজের অধীনে সশস্ত্র বাহিনী ওয়ার কলেজ প্রতিষ্ঠিত হয়। এর নেতৃত্বে ন্যাশনাল ডিফেন্স কলেজের প্রধান। সশস্ত্র বাহিনীসহ বেসামরিক কর্মকর্তাগণ জাতীয় প্রতিরক্ষা শিক্ষাক্রমের আওতাভু্ক্ত। প্রতিরক্ষাসহ জাতীয় নিরাপত্তা ব্যবস্থাপনা ও পরিচালনা বিষয়ে সশস্ত্র বাহিনী ও বেসামরিক কর্মকর্তাদের প্রশিক্ষিত করাই এ শিক্ষাক্রমের সার্বিক উদ্দেশ্যে। মেজর জেনারেল টুকুর ইউসুফ বুরাটাই, নাইজেরীয় সেনাবাহিনী প্রধান। মেজর জেনারেল কে, যে, বিজেটিল্লেক, শ্রীলংকান জেনারেল। এয়ার মার্শাল জাসজিত সিংহ কলের ভম, ভারতীয় বিমান বাহিনীর মহাপরিচালক (পরিদর্শন ও নিরাপত্তা)। এ.এম.এম শওকত আলী (২০১২)। "জাতীয় প্রতিরক্ষা কলেজ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Bangladesh NDC Student Officers Receive Updates during Visit to Army Headquarters"। সংগ্রহের তারিখ ৫ নভেম্বর ২০১৬।  শেখ আমিনুর রহমান (২০১২)। "আর্মড ফোর্সেস ওয়ার কলেজ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Buari, Jasmine। "10 Facts About Chief of Army Staff General Buratai"। naij.com। সংগ্রহের তারিখ ৫ নভেম্বর ২০১৬।
গ্র্যাসি পদক

গ্র্যাসি পদক হচ্ছে আমেরিকায় নারী সাংবাদিকতায় শীর্ষ স্থানীয় পুরস্কার। অ্যালায়েন্স ফর উইমেন ইন মিডিয়া (এডব্লিউএম ) এ পুরস্কারটি প্রদান করে এবং এ সংক্রান্ত ব্যক্তিদের তালিকা প্রস্তুতসহ পুরস্কারের আনুষ্ঠানিকতা সম্পন্ন করে। প্রতিবছর নারীদের মধ্যে যারা ইলেক্ট্রনিক মিডিয়ায় দৃষ্টান্তমূলক অবদান রাখছেন তাদেরকে পুরস্কারের জন্যে মনোনয়ন করেন। এডব্লিউএম প্রতিবছর প্রোগ্রামটি করে জাতীয়, স্থানীয় নারী সাংবাদিকদের মাঝ থেকে উল্লেখযোগ্যদের তালিকা মনোনয়ন দিয়ে থাকে। গ্র্যাসি পদক অনুষ্ঠান ১৯৭৫ সাল থেকে অ্যালায়েন্স ফর উইমেন ইন মিডিয়া ফাউন্ডেশন (এডব্লিউএম) দ্বারা পরিচালিত হয়ে আসছে। এ পুরস্কারটি রেডিও এবং টেলিভিশন তারকা গ্রেসি অ্যালেনের নামে প্রচলিত হয়। গ্র্যাসি একজন সফল কমেডিয়ান, বিনোদনবিদ, উদ্যোক্তা এবং সংবাদকর্মী ছিলেন। আমেরিকার ইতিহাসের অন্যতম বিখ্যাত কমেডি দল, স্বামী জর্জ বার্ন্সের সাথে বার্নস এবং অ্যালেনের মতে, গ্র্যাসি বিনোদন ক্ষেত্রে নারীদের জন্য বিশেষ ভূমিকা রেখেছে। গ্র্যাসি পদক দুই দিনব্যাপি অনুষ্ঠানের মাধ্যমে প্রদান করা হয়। গ্র্যাসি অ্যাওয়ার্ডস গালা ক্যালিফোর্নিয়া নিয়মিত লস এঞ্জেলেসের বেভারলি হিলটন হোটেলে অনুষ্ঠিত হয়। অসাধারণ উপস্থাপক - সংবাদ বা সংবাদ ম্যাগাজিন অসাধারণ কমেডি অসাধারণ পরিচালক - বিনোদন বিশিষ্ট পরিচালক - খবর অসাধারণ ডকুমেন্টারি অসাধারণ নাটক বিস্ময়কর Ensemble কাস্ট - কমেডি অসাধারণ একত্রিত কাস্ট - নাটক অসামান্য পারিবারিক প্রোগ্রামিং একটি ব্রেকথ্রু ভূমিকা বিশিষ্ট মহিলা অভিনেতা একটি বৈশিষ্ট্যযুক্ত বা অতিথি ভূমিকা বিশিষ্ট মহিলা অভিনেতা একটি কমেডি একটি নেতৃস্থানীয় ভূমিকা বিশিষ্ট মহিলা অভিনেতা একটি নাটক একটি নেতৃস্থানীয় ভূমিকা বিশিষ্ট মহিলা অভিনেতা একটি কমেডি বা সংগীত একটি সহায়ক ভূমিকা বিশিষ্ট মহিলা অভিনেতা একটি নাটক একটি সহায়ক ভূমিকা বিশিষ্ট মহিলা অভিনেতা অসাধারণ হার্ড নিউজ বৈশিষ্ট্য বিশিষ্ট হোস্ট - বিনোদন / তথ্য বিশিষ্ট হোস্ট - লাইফস্টাইল / স্বাস্থ্য প্রোগ্রাম অসামান্য হোস্ট - সংবাদ / অ-কথাসাহিত্য বিস্ময়কর সাক্ষাৎকার প্রোগ্রাম বা বৈশিষ্ট্য বিশিষ্ট তদন্তকারী প্রোগ্রাম বা বৈশিষ্ট্য অসাধারণ লাইফস্টাইল / স্বাস্থ্য প্রোগ্রাম বিস্ময়কর সকালে / বিকেলে ড্রাইভ ব্যক্তিত্ব অসামান্য অন-এয়ার প্রতিভা: স্পোর্টস প্রোগ্রাম অসাধারণ অনলাইন হোস্ট বা প্রতিবেদক অসাধারণ অনলাইন প্রযোজক অসাধারণ মূল অনলাইন প্রোগ্রামিং - অডিও অসাধারণ মূল অনলাইন প্রোগ্রামিং - সংবাদ / তথ্যচিত্র অসাধারণ মূল অনলাইন প্রোগ্রামিং - সিরিজ অসাধারণ মূল অনলাইন প্রোগ্রামিং - স্ট্যান্ডলোন ভিডিও অসাধারণ প্রযোজক - তথ্যচিত্র / বাস্তবতা অসাধারণ প্রযোজক - বিনোদন অসাধারণ প্রযোজক - খবর অসাধারণ বাস্তবতা প্রদর্শন বিশিষ্ট প্রতিবেদক / প্রতিনিধি অসাধারণ সিরিজ বিশিষ্ট নরম সংবাদ বৈশিষ্ট্য অসাধারণ বিশেষ বা বৈচিত্র্য অসাধারণ ক্রীড়া প্রোগ্রাম অসাধারণ টক শো - বিনোদন / তথ্য অসাধারণ টক শো - সংবাদ তাসমিন মাহফুজ "The Gracie Awards"। ৩০ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  অফিসিয়াল সাইট
এম শফিউল আজম

রিয়ার অ্যাডমিরাল এম শফিউল আজম এনইপি, এনডিসি, পিএসসি (জন্ম ১৪ অক্টোবর ১৯৬৪) বাংলাদেশ নৌবাহিনীর সাবেক দুই তারকা সামরিক অ্যাডমিরাল। নৌবাহিনীর সহকারী চিফ (ম্যাটেরিয়াল) হিসাবে দায়িত্ব পালন করেছেন। তিনি কমোডোর সুপারিনটেনডেন্ট ডকইয়ার্ডে সিএসডি পদে দায়িত্ব পালন করেন। দীর্ঘ ৪০ বছর সামরিক বাহিনীর উচ্চপদস্থ দায়িত্ব পালন শেষে ২০২২ সালের ১৩ অক্টোবর এলপিআরে গমন করেন এম শফিউল আজম ১৪ অক্টোবর ১৯৬৪ সালে নীলফামারী জেলার কিশোরগঞ্জ উপজেলার বড়ভিটা ইউনিয়নের চন্দনপাঠ এলাকার বড়বাড়িতে এক সম্ভ্রান্ত মুসলিম পরিবারে জন্মগ্রহণ করেন। ওনার পিতা বাংলাদেশ বিমান বাহিনীর একজন গ্রুপ ক্যাপ্টেন ছিলেন। ১৫ নভেম্বর ১৯৮২ সালে মির্জাপুর ক্যাডেট কলেজ থেকে মাধ্যমিক স্কুল সার্টিফিকেট সম্পন্ন করে অফিসার ক্যাডেট হিসাবে বাংলাদেশ নৌবাহিনীতে যোগ দেন। ১৫ এপ্রিল ১৯৮৫ সালে বাংলাদেশ নৌবাহিনীতে প্রকৌশল শাখায় কমিশন লাভ করেন। বাংলাদেশ প্রকৌশল বিশ্ববিদ্যালয় (বুয়েটে) থেকে নৌ প্রকৌশল ও মেরিন ইঞ্জিনিয়ারিংয়ে প্রকৌশল ডিগ্রী সম্পন্ন করেন।এছারাও দেশ-বিদেশে বিভিন্ন প্রশিক্ষন গ্রহণ করেন। রয়েল নেভাল ইঞ্জিনিয়ারিং কলেজ থেকে সামুদ্রিক প্রকৌশল বিশেষজ্ঞ কোর্স গ্রহণ করেন। মিরপুরের ডিফেন্স সার্ভিসেস কমান্ড এবং স্টাফ কলেজ থেকে তার প্রথম স্টাফ কোর্সও করেন এবং পরে মিলিটারি স্টাফ কলেজ অফ জার্মানি থেকে অ্যাডমিরাল স্টাফ কোর্স সম্পন্ন করেন। বাংলাদেশ জাতীয় বিশ্ববিদ্যালয় থেকে স্নাতকোত্তর স্টাডি (এমডিএস)। বাংলাদেশ ইউনিভার্সিটি অব প্রফেশনালস থেকে মাস্টার্স (এমএসডিএস) সম্পন্ন করেন। এম শফিউল আজম চাকরির মেয়াদে অনেক পদে চাকরি করেছিলেন। তিনি বিভিন্ন ওয়ারশিপ ও কারুশিল্পের প্রকৌশলী কর্মকর্তা, সিনিয়র ইঞ্জিনিয়ার অফিসার হিসাবে দায়িত্ব পালন করেন। তিনি এনএইচকিউয়ের প্রকৌশল অধিদফতরের স্টাফ অফিসারের দায়িত্ব পালন করেন। সিএসডির কমোডোর সুপারিনটেনডেন্ট ডকইয়ার্ড নিয়োগের আগে নৌ প্রকৌশল পরিচালক হিসাবে দায়িত্ব পালন করেন। চাকরির মেয়াদে তিনি যথাক্রমে বাংলাদেশ নেভাল একাডেমী ও ডিফেন্স স্টাফ কলেজে প্রশিক্ষক হিসাবেও দায়িত্ব পালন করেন। ২০২২ সালের ১৩ অক্টোবর বিকেলে বাংলাদেশ নৌ বাহিনীর চাকুরী থেকে অবসর গ্রহণ করেন। "M Shafiul Azam ACNS(M) | m.thedailynewnation.com"। The daily New Nation (ইংরেজি ভাষায়)। ২০ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  "SDS (Navy)"। ২০১৯-০৬-১৮।  "Naval Royal Engineering College"।  "Inter-Service Basketball ends- Bangladesh Navy"। dhakatribune.com। ১৮ জুন ২০১৮। সংগ্রহের তারিখ ২৮ মে ২০১৯।